
REPUBLIKA HRVATSKA
OSJEČKO-BARANJSKA ŽUPANIJA
OPĆINA KNEŽEVI VINOGRADI
Jedinstveni upravni odjel			

KLASA:  112-01/26-02/01 
URBROJ: 2158-23-04/01-26-1
Kn.Vinogradi, 02.07.2026.


	Na temelju članka 17.- 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18, 112/19, 17/25) – u nastavku teksta ZSNLP(R)S  ), Pročelnica Jedinstvenog upravnog odjela  Općine Kneževi Vinogradi raspisuje

J A V N I     N A T J E Č A J
Za prijem u službu u Jedinstveni upravni odjel Općine Kneževi Vinogradi 

1. VIŠI STRUČNI SURADNIK ZA PROVEDBU PROJEKATA I PROGRAMA OPĆINE, TE CIVILNO DRUŠTVO– jedan/ jedna izvršitelj/ica (M/Ž), na neodređeno vrijeme s probnim radom od 3 mjeseca.

Kandidati/kinje moraju ispunjavati opće uvjete za prijam u službu propisane u članku 12. ZSNLP(R)S   (punoljetstvo, hrvatsko državljanstvo i zdravstvena sposobnost za obavljanje poslova radnog mjesta za koje se osoba prima), te sljedeće posebne uvjete:
· Stručno znanje: Završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke najmanje  jedna godina radnog iskustva na odgovarajućim poslovima, iskustvo u provedbi međunarodnih odnosno EU projekata, znanje u vođenju projekata, služenje engleskim jezikom u govoru i pismu, te pasivno  mađarskim,  poznavanje rada na računalu, posebno odlično poznavanje programa Office paketa i Wordpress-a, položen državni ispit,  položen specijalistički program izobrazbe iz područja javne nabave;
· Složenost poslova: Stupanj složenosti posla koji uključuje stalne složenije upravne i stručne poslove unutar upravnoga tijela;
· Samostalnost u radu: Stupanj samostalnosti koji uključuje povremeni nadzor te opće i specifične upute rukovodećeg službenika; 
· Stupanj odgovornosti i utjecaja : Stupanj odgovornosti koji uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja; 
· Stupanj suradnje s drugim tijelima i komunikacije sa strankama: Stupanj stručne komunikacije koji uključuje kontakte unutar i izvan upravnoga tijela u svrhu pružanja savjeta, prikupljanja i razmjene informacija.

Pod radnim iskustvom na odgovarajućim poslovima podrazumijeva se radno iskustvo (služba u upravnim tijelima jedinica lokalne ili područne (regionalne) samouprave, državna služba, javna služba, radni odnos kod privatnog poslodavca, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima navedenog stupnja obrazovanja (stručne spreme) i struke.

Osoba koja ispunjava ostale uvjete, a nema položen državni stručni ispit, može biti primljena u službu, uz obvezu polaganja ispita u roku od jedne godine od prijma u službu.

Natjecati se mogu kandidati oba spola, sukladno članku 13. Zakona o ravnopravnosti spolova.

U službu ne može biti primljena osoba za čiji prijam postoje zapreke iz članka 15. i 16. ZSNLP(R)S .

Kandidati/kinje koji prema posebnim propisima ostvaruju prednost pri zapošljavanju moraju se u prijavi pozvati na to pravo, odnosno uz prijavu priložiti svu popisanu dokumentaciju prema posebnom zakonu.

Kandidat/kinja  može ostvariti pravo prednosti pri zapošljavanju sukladno:
· članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), 
· članku 47. Zakona o civilnim stradalnicima iz Domovinskog rata (Narodne novine 84/21, 13/26), 
· članku 48.f. Zakona o zaštiti vojnih i civilnih invalida rata (Narodne novine NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19),
· članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13, 152/14, 39/18, 32/20) i 
· članku 22. Ustavnog zakona o pravima nacionalnih manjina (Narodne novine 155/02, 47/10, 80/10, 93/11, 93/11)
te je dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na javni natječaj, dužan/a je priložiti pored dokaza o ispunjavanju traženih uvjeta i sve potrebne  dokaze dostupne na poveznici  Ministarstva hrvatskih branitelja: 
https://branitelji.gov.hr/zaposljavanje-u-drzavnoj-sluzbi/843

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužan/a je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.
 
Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan/a je , pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina (NN 155/02, 47/10, 80/10, 93/11) uz prijavu na natječaj, nije dužan dokazivati svoj status pripadnika nacionalne manjine.

Prijavu je potrebno vlastoručno potpisati. Uz prijavu na natječaj kandidati trebaju priložiti:
· životopis,
· dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
· dokaz o odgovarajućem stupnju obrazovanja (diploma ili potvrda),
· potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, 
· preslike potvrde poslodavca o traženom radnom iskustvu u struci ili drugi odgovarajući dokaz iz kojeg je vidljivo da podnositelj prijave ispunjava traženi uvjet
· uvjerenje da se protiv kandidata ne vodi kazneni postupak (ne starije od šest mjeseci),
· vlastoručnu potpisanu izjavu da za prijam u službu ne postoje zapreke za prijam u službu iz članka 15. i 16. Zakona (izjavu nije potrebno ovjeravati),
· dokaz o poznavanju rada na računalu (svjedodžba, potvrda, izjava i sl.)
Isprave se prilažu u neovjerenoj preslici, a prije izbora kandidata/kinje predočit će se izvornik. 

Uvjerenje o zdravstvenoj sposobnosti  za obavljanje poslova radnog mjesta za koje je raspisan natječaj, dostavlja izabrani kandidat/tkinja nakon obavijesti o izboru, a prije donošenja rješenja o prijmu u službu.

Sukladno Općoj uredbi o zaštiti podataka (EU) 2016/679 (u daljnjem tekstu: Uredba) i Zakonu o provedbi Opće uredbe o zaštiti podataka (Narodne novine broj 42/18), Općina Kneževi Vinogradi  kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe. Prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za prijem u službu.

Prijave na natječaj podnose se u roku 8 dana od objave natječaja u Narodnim novinama   poštom na adresu: OPĆINA KNEŽEVI VINOGRADI, Jedinstveni upravni odjel, 31309 Kneževi Vinogradi, Hrvatske Republike 3., s naznakom: za javni natječaj – za prijam Višeg stručnog suradnika za provedbu projekata i programa općine, te civilno društvo.

Urednom prijavom smatra se prijava koja sadržava sve podatke i priloge  navedene u ovom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom/kinjom prijavljenim na natječaj  njezina se prijava neće razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, dostavit će se pisana obavijest o tome.

Za kandidate/kinje prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti putem pisanog testiranja i intervjua. Ako kandidat/kinja ne pristupi prethodnoj provjeri znanja i sposobnosti smatrat će se da je povukao prijavu na natječaj.

Opis poslova i podaci o plaći, način obavljanja prethodne provjere znanja i sposobnosti kandidata/kinja navedeni su na web stranici Općine www.knezevi-vinogradi.hr.

Na istoj web stranici i na oglasnoj ploči Općine Kneževi Vinogradi objavit će se vrijeme održavanja prethodne provjere znanja i sposobnosti kandidata/kinja, najmanje 5 dana prije održavanja provjere.

O rezultatima javnog natječaja kandidati će biti obaviješteni u zakonskom roku.

Po raspisanom natječaju ne mora se izvršiti izbor, te se u tom slučaju donosi odluka o poništenju natječaja.






PROČELNICA
Željka Kolarić

